**FELVÉTELI TÁJÉKOZTATÓ**

**a 2025/2026. tanévre**

**Miskolci SZC Szemere Bertalan Technikum, Szakképző Iskola és Kollégium**

**(OM azonosító: 203060/018)**

**INTÉZMÉNY**

**Elérhetőségek:**

Telefonszám: +36-46-360-125/248

E-mail: titkarsag\_szemere@miskolci-szc.hu

Honlap: <https://www.szemere.miskolc.hu/>

Igazgató neve: Lipták-Czakó Karola Ildikó

Pályaválasztási felelős neve: Deák Szabolcs

E-mail címe: szakigh\_szemere@miskolci-szc.hu

**Képzési kínálat**

**TECHNIKUM**

**6 éves technikumi képzés**

|  |  |
| --- | --- |
| Specializált gép- és járműgyártás | 0011 |

Sikeres ágazati alapvizsgát követően az ágazat lehetséges, választható **szakképzettség kimenete:**

Specializált gép- és járműgyártás

* Alternatív járműhajtási technikus: 6 éves technikumi képzés, 3 éves ágazati alapoktatással.

**5 éves technikumi képzés**

|  |  |
| --- | --- |
| **Szakmai oktatás ágazata** | **Tanulmányi területet jelölő egyedi kód** |
| Specializált gép- és járműgyártás | 0001 |
| Szépészet  | 0002 |
| Rendészet és közszolgálat | 0003 |

Sikeres ágazati alapvizsgát követően az ágazat lehetséges, választható **szakképzettség kimenete:**

Specializált gép- és járműgyártás

* Gépjármű-mechatronikai technikus (szakmairány: szerviz)
* Alternatív járműhajtási technikus: 6 éves technikumi képzés, 3 éves ágazati alapoktatással.

Szépészet

* Fodrász
* Kéz-és lábápoló technikus (szakmairány: kézápoló és körömkozmetikus)
* Kozmetikus technikus

Rendészet és közszolgálat

* Közszolgálati technikus (szakmairány: rendészeti technikus)

**SZAKKÉPZŐ ISKOLA**

**3 éves szakképző iskolai képzés**

|  |  |  |
| --- | --- | --- |
| **Szakmai oktatás ágazat**a | **Szakképzettség kimenete** | **Tanulmányi területet jelölő egyedi kód** |
| Specializált gép- és járműgyártás | Gépjármű mechatronikusJárműfényezőKarosszérialakatos | 0006 |
| Elektronika és elektrotechnika | Villanyszerelő | 0007 |
| Rendészet és közszolgálat | Rendészeti őr | 0008 |
| Szociális | Gyermek-és ifjúsági felügyelő | 0009 |

Sikeres ágazati alapvizsgát követően az ágazat lehetséges, választható **szakmairány kimenete:**

* Specializált gép- és járműgyártás: szerviz.
* Elektronika és elektrotechnika: épületvillamossági szakmairány, villamos-hálózati szakmairány

**A középfokú felvételi eljárásának rendje**

Szükséges iskolai végzettség: alapfokú iskolai végzettség

Foglalkozás-egészségügyi alkalmassági vizsgálat: szükséges

Pályaalkalmassági vizsgálat: a Szépészet (0002) és a Rendészet-és közszolgálat (0003) tanulmányi területeken szükséges.

Általános felvételi eljárás: a 20/2012. (VIII. 31.) EMMI rendelet 26–44. §-át, továbbá a 32/2024. (VIII. 8.) BM rendelet 2. mellékletet kell alkalmazni.

Helyi felvételi eljárás: központi írásbeli felvételi dolgozat megírása nem szükséges.

**Az oktatás sajátos jellemzőinek megadása**

A Specializált gép-és járműgyártás (0001 és 0006) Szépészet (0002) és az Elektronika és elektrotechnika (0007) tanulmányi területek esetén, a tanuló a sikeres ágazati alapvizsgát követően – az iskolával történő előzetes egyeztetést követően – választhat a szakmairányok közül.

A tanuló választásának elfogadását befolyásolhatja az egyes kimeneteket választó tanulók száma. Ha egy kimenetet sokan választanak, az iskola a választás elfogadását további tanulmányi eredményekhez kötheti.

**A tanulmányi területen oktatott idegen nyelv(ek) megadása**

angol, német

**A sajátos nevelési igényű és beilleszkedési, tanulási, magatartási nehézséggel küzdő tanulók fogadásának megadása**

A többi gyermekkel, tanulóval együtt nevelhető, beszédfogyatékos, sajátos nevelési igényű tanulók jelentkezését is fogadjuk a specializált gép-és járműgyártás ágazaton (0001, 0006 és 0011 tanulmányi területek.)

**A tanulmányi területekre benyújtott felvételi kérelmek rangsorolásának szempontjai**

A jelentkezők rangsorolása kizárólag az általános iskolai tanulmányi eredmények alapján történik. A felvételi pontszámot a következők adják: a 7. évfolyam év végi és a 8. évfolyam félévi osztályzatainak összege magyar nyelv, magyar irodalom (vagy magyar nyelv és irodalom 2-szeres súllyal), történelem, idegen nyelv, matematika (2-szeres súllyal) tantárgyakból. Az elérhető maximális pontszám: 60 pont.

Amennyiben a sajátos nevelési igényű tanulónak valamelyik felvételi tantárgyból nincs osztályzata, abban az esetben pontszámát a nem sajátos nevelési tanulók maximális pontszámához viszonyítva, arányosítás útján állapítjuk meg.

A rangsorolás során az azonos pontszámot elérő tanulók közül az alábbi sorrend szerint előnyben kell részesíteni azt a tanulót,

1. akinek halmozottan hátrányos helyzete ismert,
2. akinek hátrányos helyzete ismert,
3. azt a jelentkezőt, akinek a lakóhelye, ennek hiányában tartózkodási helye Miskolcon található,
4. akinek különleges helyzete ezt indokolja (a különleges helyzetet a tanuló a felvételi jegyzék összeállítását megelőzően igazolhatja):
5. akinek testvére szintén az iskola tanulója,
6. akinek testvére tanulója volt az iskolának,
7. akinek szülője az iskola dolgozója.

Ha a fentiek alapján sem sikerül a rangsort egyértelműen megállapítani, az azonos pontszámú tanulók sorrendjét sorsolással döntjük el.

Azon tanulók esetében, akik a felvételinél számított tantárgyak valamelyikéből 8. évfolyamon félévkor elégtelen osztályzatot kaptak, az igazgató dönthet úgy is, hogy felvételi kérelmüket elutasítja, vagy az iskolai felvételi rangsor végén szerepelteti őket.

Ha az adott szakma képzési és kimeneti követelménye pályaalkalmassági vizsgálatot ír elő, akkor a “nem megfelelt” minősítést kapó jelentkező felvételi kérelmét elutasítjuk. A “megfelelt” minősítés a továbbiakban nem játszik szerepet a rangsorolásban.

A pályaalkalmassági vizsgálatokról az adott tanévben kiadott felvételi hirdetményben tájékoztatjuk a jelentkezőket.

**A tanulmányi terület további felvétel feltételei**

Pályaalkalmassági vizsgálat: a Szépészet (0002) és a Rendészet-és közszolgálat (0003) tanulmányi területeken szükséges.

Aki a mérésen “nem megfelelt” minősítést kap, vagy azt nem teljesíti, annak a felvételi kérelmét elutasítjuk. A „megfelelt” minősítés a továbbiakban nem befolyásolja a rangsort.

A pályaalkalmassági vizsgálat Rendészet és közszolgálat (0003) tanulmányi terület esetén fizikai képesség- és készségfelmérés. Szépészet (0002) tanulmányi terület esetén motivációs beszélgetés külön szabályait az érintett munkaközösségek állapítják meg 2024. november 22-ig, ezt követően ezeket megjelentetjük az iskola honlapján.

A pályaalkalmassági vizsgálat, illetve a képesség-és készségfelmérés helye az intézmény székhelye (3529 Miskolc, Ifjúság útja 16-20.), időpontja:

* Szépészet (0002) tanulmányi területen: **2025. március 6.   8:00-12:00 óra (pótnap: 2025. március 12.   8:00 óra)**

A Szépészet ágazatra jelentkezőknél az alkalmassági elbeszélgetésen a tanuló rátermettségét, kommunikációs készségét és szakmai attitűdjét vizsgáljuk. A diák hozzon magával egy otthon elkészített munkát (fogalmazást, rajzot, kollázst, stb.), aminek témája: „A legboldogabb napom”. A diák hozza magával a bizonyítványát és az elkészített munkáját!

* Rendészet és közszolgálat (0003) tanulmányi területen: **2025. március 7.   8:00-12:00 óra (pótnap: 2025. március 13.   8:00 óra)**

A pályaalkalmassági felmérés részei:

Motivációs beszélgetés

Fizikai alkalmassági

A pályaorientációs alkalmassági elbeszélgetés keretén belül - beszélgetéssel és egyszerű, játékos feladatok megoldásával - vizsgáljuk a jelentkező:

pálya iránti elkötelezettségét,

életkornak megfelelő érettségét

szóbeli kommunikációs készségét (beszédzavar, beszédhiba nélküli)

felelősségtudatát, szabálykövető, magatartását.

A fizikai alkalmassági vizsgálat tartalma, kötelezően végrehajtandó mozgásformák:

Hanyatt fekvésből felülés

Mellső fekvőtámaszban karhajlítás-nyújtás

Hajlított karú függés

4x10 méteres ingafutás

Az alkalmassági vizsgálat lebonyolításához sportfelszerelés szükséges!

**Kollégiumi elhelyezés**

Az intézmény saját kollégiummal rendelkezik, mely egy helyen található az iskolával. Minden jelentkezőnek tudunk kollégiumi férőhelyet biztosítani.

**Az érdeklődők tájékozódási lehetőségei**

A megújult szakmaleírásokat tartalmazó **Tájékoztató füzet az alapszakmákról** elérhetősége:

<https://ikk.hu/files/tajekoztato/fuzet.html>

**Karriertervező** kiadványunk elérhető honlapunkon:

<https://www.miskolci-szc.hu/>

[www.szemere.miskolc.hu](http://www.szemere.miskolc.hu/)